Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: munkajogi helyzetének rendezésérõl szóló 93/1990. (XI. 21.) Korm. rendelet alapján a személyes szabadság korlátozása
Paragraph Index: 1376

3. Szociális továbbképzés és szakvizsga támogatása FAJLAGOS ÖSSZEG: 22 300 forint/foglalkoztatott A támogatást a helyi önkormányzatok igényelhetik a szociális továbbképzés és szakvizsga megszervezéséhez. Az igényjogosultság alapja az Szt. 92/D. §-ának (1) bekezdésében felsorolt munkakörben személyes gondoskodást végzõ és a személyes gondoskodást végzõ személyek továbbképzésérõl és a szociális szakvizsgáról szóló 9/2000. (VIII. 4.) SZCSM rendelet szerint továbbképzésre kötelezett személyek 2003. szeptember 1-jei állapotnak megfelelõ statisztikai állományi létszáma. A támogatás a továbbképzésen való részvétel költségeire (részvételi díj, utazási-szállási költség), a továbbképzésen résztvevõ helyettesítésével kapcsolatos kiadásokra, a továbbképzési kötelezettségének eleget tett személy jutalmazására, a szakvizsga és az erre felkészítõ tanfolyamon való részvétel költségeire fordítható. 2003/152. szám A támogatás felhasználásáról éves elszámolást kell készíteni, amelyet a tevékenységgel összefüggõ eseményeket rögzítõ nyilvántartásokkal és bizonylatokkal, a továbbképzésrõl és a szakvizsgáról kiadott igazolással, tanúsítvánnyal, bizonyítvánnyal, oklevéllel, egyéb okirattal kell alátámasztani. Az év végi — kötelezettségvállalással nem terhelt — maradványt a központi költségvetésbe vissza kell fizetni a központi költségvetési kapcsolatokat érintõ elszámolási szabályok szerint és eljárási rendben. A támogatás következõ évre áthúzódó kötelezettségvállalással terhelt maradványa 2005. július 31-éig használható fel jogszerûen, a 2005. évi zárszámadás keretében történõ elszámolási kötelezettséggel. A támogatás folyósítása negyedévenként, a tárgynegyedév második hónapjának 25-éig történik. III. HELYI ÖNKORMÁNYZATI HIVATÁSOS TÛZOLTÓSÁGOK TÁMOGATÁSA ELÕIRÁNYZAT: 29 561,1 millió forint A támogatás a hivatásos önkormányzati tûzoltóság fenntartásához és mûködtetéséhez a következõ normatívák alapján vehetõ igénybe.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes